Aarhuus Stifts-Tidende, 1811-07-23
J Følge Hs. Majestæts allernaadigste Befaling bekiendtgiøres herved følgende fra Premierlieutenant de Falsen, Commandeur af Dannebrog, ankomne allerunderdanigste Rapport af 10de d. M.: Efterat jeg den 2den Julii havde forenet mig med Lieutenant Fog, modtog vi ved Søesignaler Efterretning om en fiendtlig Flaades Ankring imellem Sejerøe og Øen Hielmen. Vi satte strax Coursen derned, og observerede den 3die en Flaade, beliggende 1 1/2 Miil S. O. af Hielmen. Den bestod efter Gisning af 4 Linieskibe, 2 Fregatter, 2 Brigger, 1 Kutter og 160 Førselskibe. Alle Orlogsmændene havde placeret dem paa den sydostlige Ende af Convoien, af Frygt for Beltsbaadene. Jkkun en liden Fregat, efter Gisning, og en Kutter var beliggende paa den nordvestlige Side og over 1/2 Miil fiernet fra det nærmeste Orlogskib. Da Veiret den 4de begunstigede os og det og Aftenen blev fuldkomment stille, besluttede jeg at attaqvere den nordvestlige Deel af Convoien. Kl. 10 om Aftenen roede jeg fra Hielmen med 7 Kanonbaade og 10 Joller. Hele Natten havde vi det afgjorteste Stille. Kl. 1 1/4 var vi den nordvestlige Deel af Flaaden, paa Skud-Distance og beskiød den med al mulig Force til Kl. 3, da Fregatskibet havde mistet sin Stormast, Forstang, Krydestang og var sammenskudt til et synkefærdigt Vrag, Kutteren siunken og hele den nordlige Deel af Convoien meget beskadiget. Brandgranaterne brugte Flotillen med megen Fordeel; i 2de Skibe var der Jld, og flere vilde brænde, om ikke just nu en frisk Brise af Nordvest var opstaaet, som i mindre end 10 Minuter blæste op til en rask Bramseils Kuling. Paa det tilsomste fortsatte vi nu vores Rettrade, forfulgt af alle Flaadens Orlogsmænd. De 4 danske Kienbaade og 10 Kanonjoller lod jeg nedlægge Masterne og roe sig op i Vinden, af Hielmen til, medens jeg med de 3 Kanonbaade af engelsk Bygning, som i den svære Søegang, det strax satte op med, formedelst deres høie Master ei kunde roe, stræbte bidevind ind mod Landet. Neppe en halv Time efterat Rettraden var begyndt opkom en heftig Taage med tiltagende Kuling, der bragte os de 3 Linieskibe og 2 Brigger, som stærkt jagede os, ud af Sigte. Saasnart jeg var sikker paa at være useet af dem, forandrede jeg strax Coursen og styrede saalænge Nord paa, at jeg ikke tvivlede paa at have undgaaet dem. Jeg vendte derpaa atter imod Land igien i Haab om at naae Hav møllen, da jeg pludselig fandt mig beskudt af en fiendtlig Brig, jeg endnu ikke kunde see, paa Pistolskuds Distance. Briggen løb hastig op imellem Lieutenant Buhl og Oldeland, som var tæt sammen, og mig, afskar mig fra dem og begyndte en saa rasende Jld paa disse 2 Baade, at jeg snart saae dem stryge efterat begge Officererne vare haardt saarede, og stort Blodbad anrettet blandt Mandskabet. Det tyknede til igien og jeg fandt Leilighed til at undvige, men traf saa uhældig just at sætte Coursen paa et 74 Kanonskib, som jeg i Tykningen ikke kunde see førend jeg var under dets Kanoner. Uagtet jeg modtog dets glatte Lag fra begge Batterier, kom jeg det dog agter om og styrede igien bideviind op, hvor jeg atter i den vedvarende Tykning kom ind under et andet Linieskibs Kanoner, der ligeledes affyrede sine fulde Batterier af Skraa paa mig. Her mistede jeg mine Seil og fik Masten beskadiget. Med Aarerne arbeidede jeg mig nu op i Vinden, hvor min grændseløse Ulykke atter lod mig træffe paa et 3die Linieskib; ogsaa dets Jld udholdt jeg og roede mig stedse med Førte op i Vinden, da de 2 første Linieskibe, som havde lettet, atter kom efter mig, ledet af mine Aarers og Roegaflers Allarm. Tvende Lag fik jeg af det ene af disse Skibe, der stedse avancerede ind paa mig, da jeg indsaae Umueligheden af længere at undgaae Overgivelse. Omgivet af Døde og Saarede, selv let blesseret, saae jeg intet for mig tilbage, uden at stryge mit Flag, som skeete da Chalouppen var synkefærdig, og saaledes overgav jeg den i Fiendens Hænder. Jeg blev oragt ombord paa Orlogskibet Dictator, hvor ogsaa Lieutenant Buhl, som var skudt af en Skraaekugle i Ryggen, og Maanedslieutenant Oldeland, hvis Laar var giennemskudt af en Riffelkugle, ankom. - Vi have i alt 4 Døde, 9 haardt og 7 let Blesserede. - Orlogskibet Eressy havde imidlertid krydset sig op til de flygtende Kanonbaade, og afskaaret Kanonjollen No. 15 fra Landet, saa at denne maatte overgive sig til ham. - Den engelske Doctor giver det bedste Haab om Lieutenanterne Buhls og Oldelands Restitution. Deres brillante Opførsel under denne ubeidige Affaire er min Pen forsvag til at skildre Deres Majestæt. Lieutenanterne Fog, Blom og Linde bidrog meget til denne Affaires ærefulde Begyndelse. Resten af Flotillens Redning tør jeg ene tilskrive deres gode Conduite. - J det jeg er i den smertefulde Forfatning at maatte tilstille Deres Majestæt denne allunderdanigste Rapport, smigrer jeg mig med at min naadige Konge, med et grandskende Blik, vil giennemskue alle de Uheld, som tilstødte os, og erkiende dem af den Natur, at ingen Officeer kunde afværge dem.